Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek, baʼzi qarorlarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Jismoniy shaxslar tomonidan bojxona chegarasi orqali tovarlar olib oʻtilishini yanada tartibga solish chora-tadbirlari toʻgʻrisida” 2018-yil 6-fevraldagi PQ-3512-son qarori)
(resolution, 2022-07-22)

Oʻzbekiston Respublikasi Prezidentining “Jismoniy shaxslar tomonidan bojxona chegarasi orqali tovarlar olib oʻtilishini yanada tartibga solish chora-tadbirlari toʻgʻrisida” 2018-yil 6-fevraldagi PQ-3512-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Moliya vaziri J.A. Qoʻchqorov, Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi Davlat bojxona qoʻmitasi raisi M.B. Azimov zimmasiga yuklansin. 2. Vazirlar Mahkamasining 2011-yil 12-dekabrdagi 324-son qarori (Oʻzbekiston Respublikasi QT, 2011-y., 12-son, 95-modda) bilan tasdiqlangan Chetdan keltiriladigan isteʼmol tovarlarini maxsus nazorat identifikatsiya belgilari bilan markirovka qilish tartibi toʻgʻrisidagi Nizomning 3-bandi beshinchi xatboshi quyidagi tahrirda bayon qilinsin: “qonun hujjatlarida belgilangan bojxona toʻlovlari solinmaydigan tovarlarni respublikaga olib kirish normalari doirasida jismoniy shaxslar tomonidan Oʻzbekiston Respublikasi hududiga olib kirishga”. 3. Vazirlar Mahkamasining 2017-yil 11-oktabrdagi 814-son qarori bilan tasdiqlangan Oʻzbekiston Respublikasi bojxona chegarasi orqali oʻtkazish punktlarida ikki yoʻlakli tizimni qoʻllash tartibi toʻgʻrisidagi nizomda: a) 1-banddagi va 2-bandning ikkinchi xatboshidagi “notijorat maqsadlardagi” soʻzlari chiqarib tashlansin; b) 12-bandning uchinchi xatboshi quyidagi tahrirda bayon qilinsin: “qiymati va (yoki) miqdori respublikaga jismoniy shaxs tomonidan bojxona toʻlovlari solinmaydigan tovarlarni olib kirishning cheklangan normalaridan va respublikadan jismoniy shaxs tomonidan qonun hujjatlarida belgilangan bojxona deklaratsiyasini taqdim etmasdan tovarlarni olib chiqishning cheklangan normalaridan oshib ketgan tovarlar;” v) 15, 16-bandlardagi “bojsiz olib kirish, aksiz soligʻi solinmaydigan normalaridan oshadigan tovarlar” soʻzlari “respublikaga jismoniy shaxs tomonidan bojxona toʻlovlari solinmaydigan tovarlarni olib kirishning cheklangan normalaridan yoki respublikadan jismoniy shaxs tomonidan qonun hujjatlarida belgilangan bojxona deklaratsiyasini taqdim etmasdan tovarlarni olib chiqishning cheklangan normalaridan”; g) 21-band quyidagi tahrirda bayon qilinsin: “21. Jismoniy shaxslar tomonidan bojxona toʻlovlari solinmaydigan tovarlarni respublikaga olib kirishning cheklangan normalaridan yoki bojxona deklaratsiyasini taqdim etmasdan tovarlarni respublikadan olib chiqib ketishning cheklangan normalaridan oshadigan tovarlarni bojxona chegarasi orqali olib oʻtishda qonun hujjatlarida belgilangan bojxona rasmiylashtiruvining umumiy qoidalari qoʻllaniladi”. 2. Vazirlar Mahkamasining “Oʻzbekiston Respublikasining 1999-yilgi asosiy makroiqtisodiy koʻrsatkichlari prognozi va Davlat budjeti toʻgʻrisida” 1998-yil 31-dekabrdagi 541-son qaroriga 82-ilova. 3. Vazirlar Mahkamasining “Oʻzbekiston Respublikasining 2001-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2000-yil 26-dekabrdagi 500-son qaroriga 92-ilova (Oʻzbekiston Respublikasi QHT, 2000-y., 12-son, 190-modda). 4. Vazirlar Mahkamasining “Isteʼmol tovarlari importini tartibga solishni yanada takomillashtirish chora-tadbirlari toʻgʻrisida” 2002-yil 4-dekabrdagi 425-son qarori (Oʻzbekiston Respublikasi QHT, 2002-y., 23-son, 187-modda).